Subject: 7-5/65 Väike-Maarja vallavalitsuse päring Kaitseministeeriumile
From: "[email-masked]" <[email-masked]>
To: "KM Info" <[email-masked]>
Date: Thu, 16 Oct 2025 08:48:49 +0000

Tere!

Väike-Maarja valla üldplaneering kehtestati 2024. aasta märtsikuus.

Üldplaneeringuga kavandati muu hulgas tuuleenergia tootmise eesmärgil tuuleparkide kavandamiseks põhimõtteliselt sobivad alad (nn tuulealad). Tegemist on aladega, kus tuuleenergia tootmine ei ole välistatud, kuid tuulikute rajamine vajab täiendavat kaalutlemist (sh DP koostamist, uuringute ja mõjuhindamise läbiviimist). 

Üldplaneeringu seletuskirjast võib lugeda, et Väike-Maarja valla territooriumile on elektrituulikuid ja tuuleparke võimalik rajada pärast tuuleenergeetikale avatavate riigikaitseliste kompensatsioonimeetmete rakendumist, mis eeldatavalt toimub 2025. aastal. 

Üldplaneeringut kooskõlastades andis Kaitseministeerium teada, et on tutvunud Väike-Maarja valla üldplaneeringuga ning ei esita vastuväiteid planeeringulahenduse osas.

Tuginedes üldplaneeringule on Väike-Maarja vallas algatatud tuuleenergeetika arendamise eesmärgil detailplaneeringuid. Samuti on algatamise otsustamise ootel detailplaneeringuid, st Väike-Maarja vallavalitsusele on esitatud taotlused detailplaneeringute algatamiseks.

Tuginedes eelnevale palub Väike-Maarja vallavalitsus enne detailplaneeringute algatamise üle otsustamist Kaitseministeeriumilt teavet ning täpsustamist, kas ja millistel tingimustel on võimalik Väike-Maarja valla üldplaneeringuga kavandatud tuulealadele nr 3, 4, 5, 7, 8, 11, 13 elektrituulikuid rajada. Päringu esitame seetõttu, et vallavalitsuseni on jõudnud kaudne teave võimalikest konfliktikohtadest nimetatud alade arendamisel.

Link Väike-Maarja valla üldplaneeringu kaardile „Taristu“, kus on leitavad ka nimetatud alad: https://tinyurl.com/mrxt9mnv. Samuti on teave leitav planeeringute andmekogust PLANK.

Lugupidamisega
Diana Seepter
Väike-Maarja vallavalitsus
maakorraldusspetsialist
329 5755

 <http://email.mg.v-maarja.ee/o/eJxEzjFu6zAMgOHTWFsMSqQpatAQvNcha29AWXSitkoKW835i6JD9x8_vnP_vD12fbUPHVYvw_rlf8a0EJGrGUSgOMs-MjDQEpK7Za5JSoFtjegrqi0Y65q8SCzrEkRdywHC4sEzCAmlWQJYxWIbJ6pFbSLo1_l56qr7m85mrttx6NVOreYJ_4WZuRSOsuKWCMEHT8gTgf5qZ4444Yvbc7tvj4ngXds4rLd7O4bZ3r76z3Tk81_vnjl8BwAA__-s6EYB>